ગાંધીનગર: વિધાનસભાના બજેટસત્રના નવમાં દિવસે રાજ્યપાલના પ્રવચન પર આભાર પ્રસ્તાવ વખતે ભાજપ અધ્યક્ષ અને ધારાસભ્ય જીતુ વાઘાણીનું પોતાના સંબોધન વખતે અનામતનો મુદ્દો છંછેડ્યો હતો. આ મામલે ભાજપ અધ્યક્ષ અને ભાવનગરના ધારાસભ્ય જીતુ વાઘાણીએ ગૃહ માં અનામતનો મુદ્દો બોલતા કોંગ્રેસ પર આક્ષેપ કર્યો કે અનામત મુદ્દે કોંગ્રેસ ઉશ્કેરણી કરી અરાજકતા ફેલાવી રહી છે. સાથે જ તેમણે જણાવ્યું કે કોંગ્રેસ જાહેર કરે કે હાલની સ્થિતિમાં કોઈ એક જ્ઞાતિને અનામત કઇ રીતે મળી શકે? તેમણે કહ્યું કે કોઈ એક સમાજને અનામત કેવી રીતે આપી શકાય?